CELEX: 32006R0735
Language: sk
Date: 2006-05-16
Title: Nariadenie Komisie (ES) č. 735/2006 zo  16. mája 2006 , ktorým sa mení a dopĺňa nariadenie (ES) č. 2659/94 o podrobných zásadách pre poskytovanie pomoci súkromného skladovania syrov Grana Padano, Parmigiano-Reggiano a Provolone

17.5.2006   
            
            
               SK
            
            
               Úradný vestník Európskej únie
            
            
               L 129/9
            
         
      NARIADENIE KOMISIE (ES) č. 735/2006
   zo 16. mája 2006,
   ktorým sa mení a dopĺňa nariadenie (ES) č. 2659/94 o podrobných zásadách pre poskytovanie pomoci súkromného skladovania syrov Grana Padano, Parmigiano-Reggiano a Provolone
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami (1), najmä na jeho článok 10 písm. b),
   keďže:
   
               (1)
            
            
               Článok 6 ods. 1 nariadenia Komisie (ES) č. 2659/94 (2) stanovuje výšku pomoci pri súkromnom skladovaní syrov Grana Padano, Parmigiano-Reggiano a Provolone. Vzhľadom na finančné zdroje, ktoré sú k dispozícii, a pri zohľadnení vývoja nákladov na skladovanie a prognóz vývoja trhovej ceny je potrebné upraviť tieto sumy. Pokiaľ ide o fixné náklady, opatrenie pomoci by nemalo ďalej kompenzovať iné náklady ako náklady na denné skladovanie a finančné náklady, keďže skladovanie, nakoľko je súčasťou normálneho výrobného procesu uvedených syrov, nezvyšuje dodatočné fixné náklady.
            
         
               (2)
            
            
               Nariadenie (ES) č. 2659/94 by sa malo zodpovedajúcim spôsobom zmeniť a doplniť.
            
         
               (3)
            
            
               Opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky,
            
         PRIJALA TOTO NARIADENIE:
   Článok 1
   Článok 6 ods. 1 nariadenia (ES) č. 2659/94 sa nahrádza takto:
   
      „1.   Výška pomoci pri súkromnom skladovaní syrov je stanovená takto:
      
                  a)
               
               
                  0,10 EUR na tonu a deň zmluvného skladovania na skladovacie náklady;
               
            
                  b)
               
               
                  na finančné náklady na deň zmluvného skladovania:
                  
                              —
                           
                           
                              0,38 EUR na tonu za syr Grana Padano,
                           
                        
                              —
                           
                           
                              0,46 EUR na tonu za syr Parmigiano-Reggiano,
                           
                        
                              —
                           
                           
                              0,30 EUR na tonu za syr Provolone.“
                           
                        
            
   Článok 2
   Toto nariadenie nadobúda účinnosť tretím dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. mája 2006
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 160, 26.6.1999, s. 48. Nariadenie naposledy zmenené a doplnené nariadením (ES) č. 1913/2005 (Ú. v. EÚ L 307, 25.11.2005, s. 2).
   
      (2)  Ú. v. ES L 284, 1.11.1994, s. 26. Nariadenie naposledy zmenené a doplnené nariadením (ES) č. 826/2005 (Ú. v. EÚ L 137, 31.5.2005, s. 15).